Visit Site
Recommended byColombia
దర్శకుడు పూరీ జగన్నాథ్‌తో ప్రేమాయణం తరువాత.. రాక్ స్టార్ దేవిశ్రీ ప్రసాద్‌తో డేటింగ్‌లో ఉందని.. ఈ ప్రేమపక్షులు ప్రేమలోకంలో విహరిస్తున్నారని.. త్వరలో పెళ్లి పీటలు ఎక్కేస్తున్నారంటూ పుకార్లు షికార్లు చేశాయి. అయితే పెళ్లికి ముందే పెటాకులైంది వీరి ప్రేమవ్యవహారం అంటూ వార్తలు నడిచాయి. అయితే దేవిశ్రీ పేరును ఎక్కడా ప్రస్తావించకపోయినప్పటికీ.. తాను ప్రేమలో విఫలమైనట్టు మీడియాకి వివరించింది. తాజాగా మరోసారి ప్రేమ, పెళ్లిపై సన్సేషనల్ కామెంట్స్ చేసి వార్తల్లోకొచ్చింది ఛార్మి.
'పెళ్లిపై నాకు నమ్మకం లేదు. నా విషయంలో అది జరగని పని. ఒక అబ్బాయిని చూసి ఇష్టపడే స్టేజ్‌లో లేను. నేనేంటో మా నాన్నకు తెలుసు. అందుకే నా తల్లిదండ్రులతోనే ఉండిపోవాలని అనుకుంటున్నాను' అని చెప్పుకొచ్చారు ఛార్మి. ఒకవేళ చేసుకున్నా ఆయన కోసం సమయం కేటాయించలేను. ఇంటి పనులు చూసుకోలేను. నేను ఎక్కువగా సినిమా లోకంలోనే గడుపుతాను. ఫ్రెండ్స్‌తో వెకేషన్స్‌కు వెళ్తుంటా. సో.. ఎక్కువగా అందుబాటులో ఉండే అవకాశం ఏ మాత్రం లేదు.
ఇక తన లవ్ ఫెయిల్యూర్‌ గురించి గుర్తు చేసుకుంటూ.. ప్రేమలో ఓడిపోయానని అందుకే నాకు ప్రేమపై అలాగే పెళ్లిపై అంతగా నమ్మకం లేదని సంచలన వ్యాఖ్యలు చేసింది మాజీ హీరోయిన్ ఛార్మి . నేను ప్రేమించిన వ్యక్తిని పెళ్లి చేసుకుని ఉంటే అతడితో పూర్తికాలం కాపురం చేయలేక విడాకులు తీసుకునే వాళ్లమని ఎందుకంటే అతడు మంచివాడే కానీ నేనే చెడ్డదాన్ని అంటూ బాంబ్ పేల్చింది ఛార్మి . ప్రస్తుతం ఛార్మికి సినిమాల్లో అవకాశాలు లేకపోవడంతో పూరి జగన్నాథ్ ప్రొడక్షన్ టీమ్ లో కో-ప్రొడ్యూసర్‌గా వర్క్ చేస్తోంది. పూరి కనెక్ట్స్ ప్రొడక్షన్ లో సినిమా నిర్మాణానికి సంబంధించిన అన్ని పనులను ఛార్మి దగ్గరుండి చూసుకుంటోంది. ప్రస్తుతం పూరి కొడుకు ఆకాష్ నటిస్తున్న ‘మెహబూబా’ చిత్ర షూటింగ్ పనుల్లో బిజీగా ఉంది ఛార్మి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.